পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
অস্ট্রেলিয়ায় ফিরে ১৯৫৫-৫৬ মৌসুমের ঘরোয়া ক্রিকেটের খেলায় অংশ নেন। আটটি খেলার মধ্যে একটি খেলা বাদে কুইন্সল্যান্ডের সবগুলো খেলায় অংশ নিয়েছিলেন পিটার বার্জ। ১২ ইনিংসের মধ্যে অনেকগুলোতেই ইনিংসে সূচনালগ্নে মাঠে নেমেছেন। তবে, কোনটিতেই বড় অঙ্কের কোঠায় নিয়ে যেতে পারেননি। আটবার ২০-এর রানে ও চারবার ৫০ থেকে ৬৫ রানের মধ্যে সীমাবদ্ধ ক্ষেত্র তৈরি করেন। ঐ মৌসুমে ৩৩.০০ গড়ে ৩৬৩ রান তুলেন। টেস্ট প্রস্তুতিমূলক খেলায় লিন্ডওয়াল একাদশের পক্ষে খেলে জনসন একাদশের বিপক্ষে অংশ নেন। ৭২ ও ৪৬ রান তুলে দলকে ২ উইকেটের ব্যবধানে জয় পেতে সহায়তা করেন।